V tíme slovenských futbalistov na majstrovstvách Európy EURO 2020 sa objavili dvaja pozitívni na koronavírus. Informovala o tom vo štvrtok agentúra Reuters s odvolaním sa na trénera. Infikovaný je jeden hráč a jeden člen štábu.
Pozitívny test mal obranca Denis Vavro, ďalším infikovaným by mal byť podľa portálu sport.sk vodič autobusu, ktorý vozí slovenský národný tím. Hneď po doručení výsledkov išli obaja do karantény.
Prípady odhalili počas testovania pred zápasom so Švédskom, potvrdil to tréner Štefan Tarkovič.
Povedal, že obaja sa cítili dobre a nemajú symptómy. Reprezentácia by mala odohrať zápas proti Švédsku, ktorý je v pláne v piatok, opäť v Petrohrade.